टी बर्गरलाई लिनिङको प्रायोजन
भेट्रान फुटबलमा सक्रिय सहभागिता जनाउदै आएको टी बर्गरलाई खेलकुद पोशाक निर्माण सामाग्री संस्था लिनिङले प्रायोजन गरेको छ ।
काठमाडौँ — भेट्रान फुटबलमा सक्रिय सहभागिता जनाउदै आएको टी बर्गरलाई खेलकुद पोशाक निर्माण सामाग्री संस्था लिनिङले प्रायोजन गरेको छ ।टी बर्गर र लिनिङ बीच मंगलबार सम्झौता भएको छ । सम्झौतामा टी बर्गरका अध्यक्ष विनोद शाक्य र लिनिङका निर्देशक राजन महर्जनले हस्ताक्षर गरेका थिए ।टी बर्गरले २०७५ मा मदन भण्डारी स्मृति कप र गत वर्ष पोखरामा बगरभाई खलक कप भेट्रान फुटबल प्रतियोगिता जितेको थियो । टी बर्गरबाट रविन व्यञ्जनकार, जयराम केसी, नरेश थापा, राजु गुरुङ, मुरारी शाह, संगीत राणा, डीबी बस्नेत, राजकुमार केसी, भगवान थापा, शुक्र तामाङ, सचिन श्रेष्ठ, श्रीराम श्रेष्ठ, दीपेश थापा लगाएत ए डीभिजनका पूर्व खेलाडीहरु खेल्दै आएका छन् ।लिनिङले टी बर्गरलाई आवश्यक पोशाक लगायतमा प्रयोजन गर्नेछ । जावलाखेल युथ क्लब, मध्यपुर युथ एसोसिएसनलाई प्रायोजन गर्दै आएको जनाउदै लिनिङका निर्देशक महर्जनले व्यपारिक घरानाले खेलकुदमा लगानि गर्ने बेला आएको जनाए । टी बर्गरका अध्यक्ष शाक्यले भेट्रान फुटबलको लोकप्रियतासँगैं चुनौती पनि थपिएकाले लिनिङसँग सहयाकार्य गरिएको जनाए ।